ཿཞེས་པའང་ཅི་འགྲུབ་བཟླ།དེ་ནས་སློབ་མས་གཏོར་
བང་གི་དོན་དུ་གསོལ་བ་གདབ་པ་ནི།ཁྲོ་རྒྱལ་རྔམ་པ་རྟ་མཆོག་དཔལ།།དཔལ་གྱི་སྐུ་གསུང་ཐུགས་མཆོག་ལས།།མཆོག་གི་དངོས་གྲུབ་ཡེ་ཤེས་དབྱིག།དུས་འདིར་རྣལ་འབྱོར་བདག་ལ་སྩོལ།།ཞེས་ལན་གསུམ་གྱི་རྗེས་ཟློས་བྱ།དེ་ནས།གཏོར་མའི་ལྷའི་གནས
གསུམ་ནས་བདུད་རྩི་འོད་ཟེར་དཀར་དམར་མཐིང་གསུམ་བྱུང་སྟེ་སློབ་མའི་གནས་གསུམ་དུ་ཐིམ་པས་སྐུ་གསུང་ཐུགས་ཀྱི་དབང་དང་དངོས་གྲུབ་ཐམས་ཅད་ཐོབ་པར་མོས་ལ།སློབ་དཔོན་གྱིས་གཏོར་མ་བཏེག་སྟེ།ཧཱུཾ།ཡེ་ཤེས་ཁྲོ་རྒྱལ་དབང་ཆེན་གྱི།།སྐུ་གསུང་
ཐུགས་ཀྱི་དངོས་གྲུབ་མཆོག།རྣལ་འབྱོར་ལུས་ངག་ཡིད་ལ་ཐིམ།།གཉིས་མེད་གྱུར་ནས་བརྟན་པ་ཆེ།།ཨོཾ་པདྨ་ཀྲོ་དྷ་ཀཱ་ཡ་སིདྡྷི་ཨ་ལ་ལ་ཧོཿཨོཾ་པདྨ་ཀྲོ་དྷ་ཝཀ་སིདྡྷི་ཨ་ལ་ལ་ཧོ།ཨོཾ་པདྨ་ཀྲོ་དྷ་ཙིཏྟ་སིདྡྷི་ཨ་ལ་ལ་ཧོཿཞེས་བརྗོད་དེ་གཏོར་མ་སློབ་མའི་
གནས་གསུམ་དུ་གཏུག།གཏོར་མའི་ལས་ཚོགས་ལས་གཏོར་མ་གནས་བཞིར་གཏུག་སྟེ་དབང་བཞི་བསྐུར་བར་གསུངས་པ་ལྟར་ན།ཨོཾ་པདྨ་ཀྲོ་དྷ་སརྦ་སིདྡྷི་ཨ་ལ་ལ་ཧོ་ཧྱ་ཞེས་ལྟེ་བར་ཡང་གཏུགས་ཏེ།དེ་དག་ལ་རིམ་བཞིན་དབང་བཞི་བྱིན་རླབས་ཀྱི་ཚུལ་དུ་ཐོབ་པའི་བརྡ་སྤྲད་དེ་བསྐུར་ཀྱང་ཆོག

པར་སྣང་ངོ་།།གང་ལྟར་ཡང་སླར་ཡང་སྤྱི་བོར་བཞག་སྟེ་སྒྲོན་བཀའ་བསྒོ་གཉེར་གཏད་ཀྱ་རྒྱས་པར་བྱ་ཏེ།ཛཿཎྱ་བི་ཧོཿཤེས་བརྗོད་པས།གཏོར་མའི་ལྷ་ཚོགས་སློབ་མའི་སྤྱི་བོ་ནས་ཐིམ་པས་སྙིང་ཁའི་ཤིན་ཏུ་ཕྲ་བའི་རླུང་སེམས་དང་དབྱེར་མེད་དུ་འདྲེས
ནས་སངས་རྒྱས་མ་ཐོབ་ཀྱི་བར་དུ་མི་འབྲལ་བར་བཞུགས་པར་བསམ།གཏོར་མ་ནས་སློབ་མ་ལ་དངོས་གྲུབ་ཀྱི་ཚུལ་དུ་ཅུང་ཟད་དེ་སྦྱིན།དེ་ནས་དབང་གི་དག་པ་བརྗོད་པ་ནི།དེ་ལྟར་རས་བྲིས་ཀྱི་དཀྱིལ་འཁོར་དུ་བུམ་པའི་དབང་ཐོབ་པས།བསྐྱེད་པའི་རིམ་པ་བསྒོམ་པ་ལ་དབང་།ལམ
ལྔ་ལས་སྦྱོར་ལམ་གྱི་རྟོགས་པ་རྒྱུད་ལ་སྐྱེ་བའི་མཐུ་དང་ལྡན་པར་བྱས།དེས་ལུས་ཀྱི་དྲི་མ་དག་སྟེ་འབྲས་བུ་སྦྲུལ་སྐུ་འགྲུབ་པའི་རྟེན་འབྲེལ་པསྒྲིགས་པ་ཡིན་ནོ།།ཞེས་བརྗོད་དོ།།གཉིས་པ་གསང་བའི་དབང་བསྐུར་བ་ལ།མཎྜལ་ཕུལ་ཏེ།གསོལ་བ་གདབ་པ་ནི།བྱང་ཆུབ་རྡོ་རྗེ།
ས་སོགས་སམ།བྱང་སེམས་དྲི་མེད་རིན་ཆེན་མཆོག།མ་རིག་ཉེས་པ་རབ་འཇོམས་ཤིང་།།གང་གི་བླ་མེད་བྱང་ཆུབ་པ།།དེ་རིང་བདག་གིས་ཐོབ་པར་མཛོད།།ཅེས་ལན་གསུམ་རྗེས་ཐོས་བྱ།ཨོཾ་ཨཱཿརྒྷཾ་གིས་མིག་དར་བཅིངས།རིག་མ་པསངས་སྦྱངས།སྟོང་པའི་ངང་ལས་རིག་མ
ཡུམ་པདྨ་གར་གྱི་དབང་ཕྱུག་མར་གྱུར་པ་བླ་མ་རང་ཉིད་པདྨ་དབང་ཆེན་དུ་གསལ་བའི་པང་དུ་འཁྱུད་པར་བསམ།ཡབ་ཀྱི་གསང་གནས་མི་དམིགས་པ་ལས་ཧཱུཾ་ལས་རྡོ་རྗེ་སྔོན་པོ་རྩེ་ལྔ་པ་ཧཱུཾ་གིས་མཚན་པ་རྩེ་མོར་ཕཊ་དང་བཅས་པ།ཡུམ་གྱི་གསང་གནས
མི་དམིགས་པ་ལས་ཨཱཿལས་པདྨ་དམར་པོ་འདབ་མ་བརྒྱད་པ་ཨཱཿས་མཚོན་པར་བསམ།སྙོམས་འཇུག་བྱས་པར་མོས་ལ།ཨོཾ་སརྦ་ཏ་ཐཱ་ག་ཏ་ཨ་ནུ་རཱ་ག་ཎ་བཛྲ་སྭ་བྷཱ་ཝ་ཨཏྨ་ཀོ྅ཧཾ།ཞེས་རྗེས་ཆགས་ཀྱི་ང་རྒྱལ་བཟུང་།ཡབ་ཡུམ་སྙོམས་པར་ཞུགས་པའི

དགའ་བའི་སྒྲས་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་སྤྱན་དྲངས།ཞལ་དུ་ཞུགས།ཐུགས་ཀར་རྗེས་སུ་ཆགས་པའི་མེས་འོད་དུ་ཞུ།ཡུམ་གྱི་མཁར་བབས་པ་མཐེབ་སྲིན་གྱིས་བཟུང་སྟེ།སློབ་མའི་ཀྱི་ཐོག་ཏུ་བྷྱོན་བྱས་སུས།།
ཀྱི་རྩ་ཁམས་ཐམས་ཅད་ཁྱབ་ནས་བདེ་སྟོང་གི་ཡེ་ཤེས་རྒྱུད་ལ་སྐྱེས་པར་མོས་ལ།གསང་བ་ཐབས་དང་ཤེས་རབ་ལས།།པདྨ་ནོར་བུ་མཉམ་སྦྱོར་བ།།དགྱེས་པ་ཆེན་པོས་བདེ་ཆེན་དང་།།བྱང་ཆུབ་སེམས་ཀྱི་དབང་བསྐུར་རོ།།མཧཱ་སུ་ཁཾ་བོ་དྷི་ཙིཥྛ་ཨ
བྷིཥིཉྩ་ཧཱུཾ།ཞེས་བྱིན་གྱིས་བརླབས་པའི་བདུད་རྩི་ལྕེ་ཐོག་ཏུ་བཞག་ཅིང་ཀྱང་དུ་འཅུག་ལ།ཨ་ཧོ་མ་ཧཱ་གྲུལ་ཞེས་རྗེས་ཟློས་།ཨོཾ་ཨཱཿཧཱུཾ་གིས་མིག་དང་དཀྲོལ།དེ་ནས་དབང་གི་དག་པ་བརྗོད་པ་ནི།དེ་ལྟར་ཀུན་རྫོབ་བྱང་ཆུབ་ཀྱི་སེམས་ཀྱི་དཀྱིལ་འཁོར་དུ་གསང་བའི་དབང་ཐོབ
ས་གཏུམ་མོ་དང་རང་བྱིན་གྱིས་བརླབས་པ་བསྒོམ་པ་ལ་དབང་ཞིང་།ལམ་ལྔ་ལས་མཐོང་ལམས་དང་པོའི་རྟོགས་པ་སྐྱེ་བའི་མཐུ་དང་ལྡན་པར་བྱས།དེས་ངག་གི་དྲི་མ་དག་སྟེ་འབྲས་བུ་ལོངས་སྤྱོད་རྫོགས་པའི་སྐུ་འགྲུབ་པའི་རྟེན་འབྲེལ་བསྒྲིགས
པཔ་ཡིན་ནོ།།ཞེས་འརྗོད་དོ།།གསུམ་པ་ཤེས་རབ་ཡེ་ཤེས་ཀྱི་དབང་འསྒྱུར་བལ།མཎྜལ་ཕུལ་ལ་གསོལ་བ་གད་པ་པ་ནི།བྱང་ཆུབ་རྡོ་རྗེ་ཞེས་སོགས་ས་ལ།ཀྱེ་ཀྱེ་མགོན་པོ་བདེ་བ་ཆེ།།རྡོ་རྗེ་སྦྱོར་ལས་ཡང་དག་བྱུང་།།ཕྱག་རྒྱ་མི་ཕྱེད་རབ་བསྒྲུབ་པ།།མངོན་སུམ་ཉམས
མྱོང་བསྐྱེད་པའི་ཕྱིར།།བདག་ཉིད་ཆེན་པོ་ཇི་ལྟ་བར།།གཙོ་བོས་བདག་ལ་བཀའ་དྲིན་མཛོད།།རྟོག་པའི་དྲི་མས་བསྒྲིབས་པ་རྣམས།།བྱང་ཆུབ་ཆུ་ཡིས་དག་པར་མཛོད།།ཞེས་ཡིན་གསུམ་གྱི་ཆེས་ཐོས་བྱ།ཨོཾ་ཨཱ་ཿཎྱཻ་གི་མིག་དམ་ཅིང་།ཐ

བུ་མོ་མཚན་ཉིད་དང་ལྡན་པ་རྒྱན་གྱིས་བརྒྱན་པ་སློབ་མའི་ལག་ཏུ་གཏད་པར་མོས་ལ།གཟུངས་མ་འདི་ནི་ཡིད་འོང་མ།།བསྟེན་བྱར་རྒྱལ་བ་རྣམས་ཀྱིས་གསུངས།།ཁྲོ་མོ་ཡུམ་དུ་བསྟེན་བྱས་ནས།།འཁོར་ལོ་རིམ་པའི་བདེ་བ
མྱོང་།།ཞེས་བརྗོད།རིག་ཅག་གཏད།ལྷ་མོས་སློབ་མ་ལ་དྲི་བར་མོས་ལ།སློབ་དཔོན་གྱིས་ཤ་ཆེན་གཤང་གཅི་སོགས་དང་ནི།།བཙོག་ཟ་ལ་སོགས་པདྨརའོ།།བུ་ཁྱོད་སྒྲོན་ཕྱག་རྒྱ་ཡི།།དངོས་གྲུབ་མ་ལུས་བདག་ལས་བྱུང་།།ཞེས་བརྗོད།སློབ་མས་དེའི
ལན་གདའབར་མོས་ལ།གསང་སྔགས་དངོས་གྲུབ་མཉམ་མེད་པ།།ཤེས་རབ་ཐབས་ཀྱི་སྦྱོར་ལས་འབྱུང་།།ཇི་ལྟར་ཆོ་ག་བཞིན་གསུངས་པ།།ཐམས་ཅད་བློའི་ལྷ་མོ་ཆེ།།ཞེས་རྗེས་ཟློས་བྱ།སློབ་མ་པདྨ་དབང་ཆེན་དུ་གསལ་བའི་པང་དུ་ཕྱག་རྒྱ་ཡུམ་པདྨ
གར་གྱི་དབང་ཕྱུག་མར་གྱུར་པས་འཁྱུད་པར་བསམ།ཡབ་ཀྱི་གསང་གནས་མི་དམིགས་པ་ལས་ཧཱུཾ་ལས་རྡོ་རྗེ་སྔོན་པོ་རྩེ་ལྔ་པ་ཧཱུཾ་གིས་མཚོན་པ་རྩེ་མོར་ཕཊ་དང་བཅས་པ།ཡུམ་གྱི་གསང་གནས་མི་དམིགས་པ་ལས་ཨཱཿལས་པདྨ་དམར་པོ་འདབ་མ
བརྒྱད་པ་ཨཱཿས་མཚན་པར་གྱུར་པར་བསམ།སྙོམས་པར་ཞུགས་པས་ཁམས་ཀྱི་དྲངས་མ་རྣམས་སྤྱི་བོ་ནས་མགྲིན་པར་སླེབས་པས་དགའ་བ།མགྲིན་པ་ནས་སྙིང་གར་སླེབས་པས་མཆོག་དགའ།སྙིང་གནས་ལྟེ་བར་སླེབས་པས་ཁྱད་དགལ།ལྟེ་
བ་ནས་གསང་གནས་ཀྱི་རྩེར་སློབས་པས་ལྷན་སྐྱེས་ཀྱི་དགའ་བ་སྐྱེ་ཡས་བབས་ཀྱི་དགའ་བ་རྣམས་མངོན་དུ་བྱས།སླར་ཡང་བྱང་སེམས་ཧཱུཾ་ཞེས་གྱེན་དུ་དྲངས་པས་ལྟེ་བར་སླེབས་པས་དགའ་བ།སྙིང་གར་སླེབས་པས་མཆོག་དགའ།མགྲིན་པ

སླེབས་པས་ཁྱད་དགའ།སྤྱི་བོར་སླེབས་པས་ལྷན་སྐྱེས་ཀྱི་དགའ་བ་སྟེ་མས་བརྟན་གྱི་དགའ་བ་རྣམས་ཉམས་སུ་མྱོང་བས་བདེ་སྟོང་ཟུང་འཇུག་གི་རྟོགས་པ་ཁྱད་པར་ཅན་རྒྱུད་ལ་སྐྱེས་པར་མོས་ཏེ།འཁྱུད་རྒྱ་དང་བཅས།ཨོཾ་སརྦ་ཏ་ཐཱ་ག་ཏཀྵཨ་ནུ་ར་ག་ཎ་བཛྲེ་སྭ་བྷཱཿ
ཝ་ཨཏྨ་ཀོ྅ཧཾ།ཞེས་པའི་རྗེས་ཟློས་བྱས་ལ་ཅུང་ཟད་མཉམ་པར་འཇོག་དུ་བཞུག།ཨོཾ་ཨཱཿཧཱུཾ་གིས་མིག་དར་དཀྲོལ།དེ་ནས་དབང་གི་དག་པ་བརྗོད་པ་ནི།དེ་ལྟར་ཕྱག་རྒྱའི་བྷ་གའི་དཀྱིལ་འཁོར་ལ་བརྟེན་ནས་ཤེས་རབ་ཡེ་ཤྭེ་ཀྱི་དབང་ཐོབ་པས།མགྱོགས་བྱེད་ཕོ་ཉའི་
ལམ་དང་འོད་གསལ་ཕྱག་རྒྱ་ཆེན་པོ་བསྒོམ་པ་ལ་དབང་།ལམ་ལྔ་ལས་རྒྱུའི་ཐེག་པ་མཐར་ཕྱིན་པའི་ལམ་ཀུན་ཏུ་འོད་ཀྱི་རྟོགས་པ་སྐྱེ་བའི་མཐུ་དང་ལྡན་པར་བྱས།དེས་ཡིད་ཀྱི་དྲི་མ་དག་སྟེ་འབྲས་བུ་ཆོས་སྐུ་འགྲུབ་པའི་རྟེན་འབྲེལ་བསྒྲིགས་པ་ཡིན།
ནོ།།ཞེས་བརྗོད་དོ།།བཞི་པ་ཚིག་དབང་རིན་པོ་ཆེ་བསུར་མ་ལ།མཎྜལ་ཕུལ་ལ་གསོལ་བ་གདབ་པ་ནི།བྱང་ཆུབ་རྡོ་རྗེས་ཞེས་སོགས་སམ།ཐུགས་རྗེ་ལྡན་པ་ཁྱེད་རྣམས་ཀྱིས།།དབང་བསྐུར་གསུམ་པོ་བདག་ལ་གནང་།།དབང་བསྐུར་བཞི་ལའི་རིན་ཆེན་མཆོག།བཀའ
ན་ཆེན་པོས་བདག་ལ་སྩོལ།།ཞེས་ལན་གསུམ་གྱིས་རྗེས་ཟློས་བྱ།དེ་ནས་མེ་ལོང་གི་ནང་དུ་ལྷའི་གཟུགས་བརྟན་ནམ།རྡོ་རྗེའི་གཟུགས་འཆར་དུ་བཅུག་སྟེ་སློབ་མ་ལ་བསྟན་ལ།མུ་ཏིག་དཀར་དང་ཙན་དན་སྨུག།ནམ་མཁའི་ཁམས་སུ་འདྲེས་པ་ལས།།རྟོག་མེད་མཉམ་ཉིད་
ཆོས་ཀྱི་སྐུ།།གཟུང་དུ་མེད་པ་འཇའ་ཚོན་འདྲ།།མེད་པ་མ་ཡིན་སྙིང་པོའི་དོན།།ཡོད་མེད་གཉིས་ཀྱི་མཐའ་ལས་འདས།།རྫོགས་པ་ཆེན་པོའི་མན་ངག་ཡིན།།ཅེས་བརྗོད་ལ་དོན་རྒྱས་པར་བཤད་དེ་བོ་སྤད།མདོར་བརྫུན།དེ་ཡང་ཡུལ་ཀུན་རྫོབ་ཀྱི་ཆོས་

རྣམས་མེ་ལོང་གི་ནང་དུ་ཤར་བའི་གཟུགས་བརྙན་དང་མཚུངས་ལ།གཟུགས་དེ་ལ་བརྟགས་ན།གྱི་ནང་གང་དུ་ཡང་མ་གྲུབ།མངོན་སུམ་དུ་སྣང་བའི་ཕྱིར་མེད་པ་མ་ཡིན།བཙལ་ན་གང་དུ་ཡང་མེད་པས་བདེན་པར།།
ཡོད་པ་མ་ཡིན།རྒྱུ་རྐྱེན་ཚོགས་པ་ལས་བྱུང་བས་རྟེན་ཅིང་འབྲེལ་པར་འབྱུང་བ།ཡོད་མེད་མཐའ་དབུས་རྟག་ཆད་ལ་སོགས་པའི་སྤྲོས་པའི་མཐའ་ཐམས་ཅད་དང་བྲལ་བའི་རྫོགས་པ་ཆེན་པོ་བརྗོད་དུ་མེད་པའི་དོན་དེ་ཉིད།དབང་གསུམ་པའི་
སྐབས་ཀྱི་ཡུམ་གྱི་ཁམས་རྩ་དང་བཅས་པ་སྡུད།རླུང་གསུམ་གཅིག་ཏུ་འདྲེས་པ་ལས་བྱུང་བའི་བརྗོད་བྲལ་གྱི་ཡེ་ཤེས་ཀྱིས་ཉམས་སུ་མྱོང་སྟེ་མཉམ་པར་གཞག་ཅིང་རྒྱུན་བསྐྱངས་པ་ལས།མཐར་སྐུ་དང་ཡེ་ཤེས་གཉིས་སུ་མེད་པ་འབྲས་བུ་ཟུང་འཇུག
རྫོགས་པ་ཆེན་པོ་རང་རིག་གདོད་མའི་མགོན་པོ་ཁྱབ་བདག་ཀུན་ཏུ་བཟང་པོའི་གོ་འཕང་མངོན་དུ་བྱེད་པ་ཡིན་ནོ།།ཞེས་པ་ལྟ་བུས་ཀྱང་ཆོག་གོ།།དེ་ནས་དབང་གི་དག་པ་བརྗོད་པ་ནི།དེ་ལྟར་དོན་དམ་བྱང་ཆུབ་ཀྱི་སེམས་ཀྱི་དཀྱིལ་འཁོར་དུ་རིག་པའི་ཡེ་ཤེས་ཚིག་གིས
རྡ་སྤྲད་པའི་དབང་བཞི་པ་ཐོབ་པས།ལམ་ཨ་ཏི་ཡོ་ག་རང་བྱུང་གི་ཡེ་ཤེས་རྫོགས་པ་ཆེན་པོ་བསྒོམ་པ་ལ་དབང་ཞིང་།ལམ་ལྔ་ལས་འབྲས་བུ་ཐེག་པའི་མཐར་ཕྱིན་པ་ལམ་བཅུ་བཞི་རྡོ་རྗེ་འཛིན་པའི་ཐེག་པའི་རྟོགས་པ་སྐྱེ་བའི་མཐུ་དང་ལྡན་པར
བྱས།དེས་ལུས་ངག་ཡིད་གསུམ་གྱི་དྲི་མ་བག་ཆགས་དང་བཅས་པ་ཐམས་ཅད་དག་སྟེ་དོན་ངམ་ཡེ་ཤེས་རྡོ་རྗེ་ངོ་བོ་ཉིད་ཀྱི་སྐུ་འགྲུབ་པའི་རྟེན་འབྲེལ་ཁྱད་པར་ཅན་བསྒྲིགས་པ་ཡིན་ནོ།།ཞེས་བརྗོད།དབང་སྲོག་དམ་ཚིག་གིས་གཟུང་དགོས་པ་རྒྱུད་སྡེ་ཐམས་ཅད

ཀྱི་དགོངས་པ་ཡིན་པས་སྤྱི་བྱེ་བྲག་གི་དམ་ཚིག་ཕྲ་རགས་རྣམས་རྒྱས་པར་བཤད་དེ་བརྡ་སྤྲོད་ངེས་སུ་བྱ།དེ་ནས་སློང་མས་དམ་ཚིག་རྣམས་བསླུས་ཏེ་ཁས་བླང་བ་ནི།རྡོ་རྗེ་འཛིན་པའི་བཀའ་བཞིན་དུ།།བདག་གིས་རྩེ་གཅིག་གུས་གདུང་བས།།མ་ལུས་བདག་གིས་བསྒྲུབ་ལགས་ན།།བརྩེ་བས།
རྗེས་བཟུང་བྱིན་གྱིས་རློབས།།ཞེས་ལན་གསུམ་གྱི་རྗེས་ཟློས་བྱ།གཏང་རག་གི་ཡོན་དུ་མཎྜལ་དབུལ་དུ་གཞུག།ཚེ་དབང་བསུར་ན་སྐབས་འདིར་བྱ།དཔོན་སློབ་ཐམས་ཅད་ཚོགས་ཀྱི་འཁོར་ལོའི་དགའ་སྟོན་ལ་རོལ་པར་བྱའོ།།གསུམ་བརྗེས་ཀྱི་ཆོ་ག་ནི།ལྷག་མ།ཆད་ཐོ།བསྟན་སྐྱོང་།རྟ་བྲོ།དཀྱིལ་འཁོར་
གསལ་གདབ།གཏང་རག་གི་མཆོད་པསྟོད།ནོངས་པ་བཟོད་གསོལ།ལྷག་ཆད་བསྐང་བ།རས་བྲིས་ལ་བརྟན་བཞུགས།མགྲོན་ལྷའི་གཤེགས་གསོལ།དམ་ཚིག་པའི་ཉེར་བསྡུ།བསྒོ་སྨོན།ཤིས་བརྗོད་རྣམས་འཕྲིན་ལས་ཀྱི་གཞུང་ལྟར་བྱ་ཞིང་།སྦྱོར་དངོས་རྗེས་གསུམ་གྱི་ཕྱག་ལེན་ཕྲ་རགས་རྣམས་མཐོང་བརྒྱུད་ལས
ཀྱང་ཞིབ་ཏུ་ཤེས་པར་བྱའོ།།དེ་ལྟར་ན་སྣོད་ལྡན་གྱི་གདུལ་བྱ་རྣམས་སྨིན་གྲོལ་གྱི་ལམ་ལ་འགོད་པར་འདོད་པའི་དགེ་བའི་བཤེས་གཉེན་རྡོ་རྗེ་འཛིན་པ་རྣམས་ཀྱིས་ཆོས་ཚུལ་སོ་སོའི་ལུགས་སྲོལ་བློ་གྲོས་ཞིབ་མོས་མ་འདྲེས་པར་ངེས་པར་མཛད་ནས་རང་གིས་ཚུལ་བཞིན་དུ་ཉམས་སུ་བཞེས་ཤིང་།སྐལ་ལྡན་གཞན་གྱི
རྒྱུད་ལ་གསང་ཆེན་རྡོ་རྗེ་ཐེག་པའི་ལམ་གྱི་རྨང་བརྟན་པར་འཛུགས་པའི་དབང་རྣམ་པར་དག་པ་སོ་སོའི་རྒྱུད་ཆོད་དང་བསྟུན་པར་བསྐུར་ནས་རྗེས་སུ་བཟུང་བ་ལ་འབད་པར་འཚལ་ཞེས་རང་གཞན་ཀུན་ལ་ཐལ་མོ་སྦྱང་ནས་གསོལ་བ་འདེབས་སོ།།སྨྲས་པ།རྣམ་དག་དབང་བཞིའི་མ་ཉམས་ས་བོན་རྣམས།།གྲོལ
ལམ་བསྐྱེད་རྫོགས་དྲོད་གཤེར་གྱིས་སྨིན་ནས།།ཟུང་འཇུག་སྐུ་བཞིའི་སྙེ་མ་གཡུར་ཟ་བ།།གསང་ཆེན་བླ་མེད་ཐེག་པའི་ཁྱད་ཆོས་ཡིན།།སྐྱོན་སངས་རྒྱས་གཉིས་པ་བད་འབྱུང་གི།རྡོ་རྗེའི་ཚིག་གི་གབ་དཀྲུགས་སྦས་པའི་དོན།།ཚད་ཐུབ་མཁས་གྲུབ་

ཕྱག་པ་ཞེས་ཇི་བཞིན་དུ།།ལྷུག་པར་བཀྲལ་བའི་ཚུལ་མཆོག་འདི་ཀོ་རྨད།།ཤིན་ཏུ་ཟབ་མོའི་གནས་ལ་བདག་བློ་ཡིས།།རྨོངས་པའི་དྲི་མས་ནོངས་པར་གང་གྱུར་པ།།རྩ་གསུམ་ལྷ་དང་གཟུར་གནས་མཁས་ལ་བཤགས།།
རྣམ་པ་ཀུན་ཏུ་སྒྲིབ་པར་མི་འགྱུར་གསོལ།།དགེ་འདིས་པདྨ་དབང་ཆེན་ཧེ་རུ་ཀའི།།བསྐྱེད་རྫོགས་རྫོགས་ཆེན་ནོར་བུའི་ཐེམ་སྐས་ལ།།འཛེགས་ནས་བླ་མེད་སྐུ་བཞིའི་གྲོང་ཁྱེར་ཆེར།།ཞུགས་ཏེ་ལུས་ཅན་ཀུན་ཀྱང་འདྲེན་པར་ཤོག།གཟུགས་སྣང་ཁྲག
འཐུང་ལྷ་དགུའི་སྐུ་རུ་ཤར།།སྒྲ་ཀུན་གསང་བ་སྔགས་ཀྱི་གདངས་སུ་སྒྲོགས།།དྲན་རྟོག་བདེ་སྟོང་ཟུང་འཇུག་ངང་དུ་རོལ།།གསང་གསུམ་རྒྱན་གྱི་འཁོར་ལོའི་བཀྲ་ཤིས་ཤོག།ཅེས་བྱིན་རླབས་ཀྱི་གཏེར་ཆེན་པོ་བཅོམ་ལྡན་འདས་པདྨ་དབང་ཆེན་རྟ་མགྲིན་ཡང་གསང་ཁྲོས་པ་ཁྲག
འཐུང་ལྗ་དགུའི་རིརས་བྲིས་ཀྱི་དཀྱིལ་འཁོར་དུ་དབང་བསྐུར་བའི་ཆོ་ག་ལག་ཏུ་བླང་བདེ་བར་བཀོད་པ་བདེ་ཆེན་རྒྱས་པའི་དགའ་སྟོན་ཞེས་བྱ་བ་འདི་ནི།ཡོངས་ཀྱི་དགེ་བའི་བཤེས་གཉེན་དམ་པ་འགའ་ཞིག་གིས།འདི་ལྟར་གྱིས་ཤིག་པའི་བཀའ་སྩལ་བ་དང་དུ་བླངས་ཤིང་།རང་གཞན་གྱི་ལག་ལེན་ལ་ལན་འདོད་ཀྱི་བསམ་པས་ཀྱང་སྟེ་
བར་བསྐུལ་བ་ལ་བརྟེན་ནས་བླ་མ་དམ་པ་རྣམས་ཀྱི་བཀའ་དྲིན་ལས་གསང་སྔགས་གསར་རྙིང་གི་ཆོས་ཚུལ་རྒྱ་མཚོ་ལྟ་བུ་ལས་ཆ་ཤས་ཙམ་རེ་ཐོབ་པའི་རྒྱལ་ཁམས་མྱལ་བའི་བཙུན་གཟུགས་ལ་དམ་ཚིག་རྡོ་རྗེས།སྔགས་གསར་མའི་རྒྱས་བཀབ་ཁོ་ན་ལྷུར་ལེན་པ་ཙམ